REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/278-15

24. jun 2015. godine

B e o g r a d

ZAPISNIK

53. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 24. JUNA 2015. GODINE

Sednica je počela u 10,05 časova.

Sednicom je predsedavao Ivan Jovanović, zamenik predsednika Odbora.

Sednici su prisustvovali članovi Odbora: Radmilo Kostić, Dušica Nikolić, Miloš Tošanić, Dragoljub Zindović, Goran Kovačević, Olivera Pešić, Vojislav Vujić i Momo Čolaković.

Sednici su prisustvovali zamenici članova Odbora: Sonja Vlahović, zamenik Radmila Kostića, Zoran Bojanić, zamenik Nikole Jolovića i dr Vladimir Marinković, zamenik dr Milorada Mijatovića.

Mirko Čikiriz, zamenik Žike Gojkovića, pristupio je sednici u toku razmatranja prve tačke dnevnog reda.

Suzana Šarac, član Odbora, pristupila je sednici u toku razmatranja druge tačke dnevnog reda.

Sednici nisu prisustvovali članovi Odbora: Veroljub Arsić, Đorđe Stojšić i Zoltan Pek, niti njihovi zamenici.

Na poziv predsednika Odbora, sednici su prisustvovali i predstavnici Ministarstva finansija: Nataša Kovačević, pomoćnik ministra, Anastasija Tanja Đelić i Sonja Nikolić, viši savetnici, i Marko Savić, savetnik u Upravi za javni dug.

Na predlog predsedavajućeg, Odbor je jednoglasno utvrdio sledeći

D n e v n i r e d:

1. Razmatranje Predloga zakona o izmenama i dopunama Zakona o akcizama, koji je podnela Vlada, u pojedinostima;

2. Razmatranje Predloga zakona o potvrđivanju Sporazuma o zajmu (Projekat unapređenje zemljišne administracije u Srbiji) između Republike Srbije i Međunarodne banke za obnovu i razvoj, koji je podnela Vlada, u pojedinostima.

**Prva tačka dnevnog reda**: Razmatranje Predloga zakona o izmenama i dopunama Zakona o akcizama, koji je podnela Vlada, u pojedinostima

Na predlog predsedavajućeg, Odbor je većinom glasova odlučio da, radi efikasnijeg rada Odbora, obavi objedinjenu raspravu o podnetim amandmanima na predloženi zakon, nakon čega će, upotrebom sistema elektronskog parlamenta, grupnim glasanjem odlučivati o podnetim amandmanima.

U diskusiji povodom ove tačke dnevnog reda učestvovali su Ivan Jovanović i Nataša Kovačević.

\* \* \*

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o akcizama.

Odbor je odlučio da predloži Narodnoj skupštini da **prihvati** amandman na član 4, koji je podnela Vlada;

Odbor je odlučio da predloži Narodnoj skupštini da **odbije** sledeće amandmane:

- na član 2, koji je podneo narodni poslanik prof. dr Janko Veselinović;

- na član 2, koji su zajedno podneli narodni poslanici Zoran Živković i Vladimir Pavićević;

- na član 2, koji je podneo narodni poslanik Ivan Jovanović;

- na član 2, koji su zajedno podneli narodni poslanici Borislav Stefanović, Gordana Čomić, Goran Ćirić, Jovan Marković, Jovana Jovanović, mr Aleksandra Jerkov, Vesna Marjanović, Dragan Šutanovac, Balša Božović, Vesna Martinović i Aida Ćorović;

- na član 3, koji je podneo narodni poslanik prof. dr Janko Veselinović;

- na član 4, koji je podneo narodni poslanik prof. dr Janko Veselinović;

- na član 4, koji su zajedno podneli narodni poslanici Zoran Živković i Vladimir Pavićević;

- na član 6, koji je podneo narodni poslanik prof. dr Janko Veselinović;

- na član 6, koji su zajedno podneli narodni poslanici Zoran Živković i Vladimir Pavićević;

- na član 7, koji je podneo narodni poslanik prof. dr Janko Veselinović;

- na član 9, koji je podneo narodni poslanik prof. dr Janko Veselinović;

- na član 9, koji su zajedno podneli narodni poslanici Zoran Živković i Vladimir Pavićević;

- na član 10, koji je podneo narodni poslanik prof. dr Janko Veselinović;

- na član 10, koji su zajedno podneli narodni poslanici Zoran Živković i Vladimir Pavićević;

- na član 11, koji su u istovetnom tekstu podneli narodni poslanik prof. dr Janko Veselinović, zajedno narodni poslanici Zoran Živković i Vladimir Pavićević, zajedno narodni poslanici Borislav Stefanović, Gordana Čomić, Goran Ćirić, Jovan Marković, Jovana Jovanović, mr Aleksandra Jerkov, Vesna Marjanović, Dragan Šutanovac, Balša Božović, Vesna Martinović i Aida Ćorović i zajedno podneli narodni poslaniciMarko Đurišić, Aleksandar Senić, Branka Karavidić, Biljana Hasanović – Korać, prof. dr Ninoslav Stojadinović, Goran Bogdanović, Snežana Malović, Slobodan Homen, Ivan Karić i dr Blagoje Bradić;

- na član 11, koji je podneo narodni poslanik Ivan Jovanović;

- na član 11, koji su zajedno podneli narodni poslanici Olena Papuga i Đorđe Stojšić;

- na član 12, koji je podneo narodni poslanik prof. dr Janko Veselinović;

- na član 14, koji je podneo narodni poslanik prof. dr Janko Veselinović;

- na član 14, koji su zajedno podneli narodni poslanici Marko Đurišić, Aleksandar Senić, Branka Karavidić, Biljana Hasanović – Korać, prof. dr Ninoslav Stojadinović, Goran Bogdanović, Snežana Malović, Slobodan Homen, Ivan Karić i dr Blagoje Bradić;

- na član 14, koji su zajedno podneli narodni poslanici Zoran Živković i Vladimir Pavićević.

Za izvestioca Odbora na sednici Narodne skupštine određen je Goran Kovačević, član Odbora.

**Druga tačka dnevnog reda**: Razmatranje Predloga zakona o potvrđivanju Sporazuma o zajmu (Projekat unapređenje zemljišne administracije u Srbiji) između Republike Srbije i Međunarodne banke za obnovu i razvoj, koji je podnela Vlada, u pojedinostima

Povodom ove tačke dnevnog reda diskusije nije bilo.

\* \* \*

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o potvrđivanju Sporazuma o zajmu (Projekat unapređenje zemljišne administracije u Srbiji) između Republike Srbije i Međunarodne banke za obnovu i razvoj.

Odbor je odlučio da predloži Narodnoj skupštini da **prihvati** amandman na član 3, koji je podnela narodni poslanik Katarina Rakić.

Za izvestioca Odbora na sednici Narodne skupštine određen je Goran Kovačević, član Odbora.

\* \* \*

Sednica je završena u 10,20 časova.

Sednica je tonski snimana.

SEKRETAR ZAMENIK PREDSEDNIKA

Aleksandra Šašo Ivan Jovanović,s.r.